Fonyód Strandok

**Panoráma strand:**

Legnagyobb kiterjedésű strandunk a város központjában, a Hajóállomás mellett található. Megújult Panoráma strand, amely kék zászlóminősítésben részesült a Balatoni Szövetség által, valamint bekerült a WE Love Balaton weboldal különleges strandokat bemutató válogatásba, tíz balatoni strand közé. Fonyód Város legmodernebb strandja vízi élmény játszótérrel, fövenyparttal és két homokos játszótérrel várja vendégeit! Szolgáltatások: WIBIT elemek, kettő vízen úszó, ingyenes strandröplabda pálya, a kicsiknek (10 év alatti korosztály) ingyenes,,Midi show park” került kialakításra. Ezen felül külön belépőjeggyel igénybe vehető a Balaton legnagyobb vizes élményjátszótere. Szabadtéri konditerem park is található.

Belépődíj: 500Ft/nap

Vízi élménypark: 1500Ft/óra

Napijegy: 4.000Ft

Nyitva tartás: minden nap 9-19

**Városi strand:**

A strand a Vitorlás utcában található, biztonságos körülkerített, 3500m2 zöldterülettel rendelkezik. Természetes fövenyes partszakasza és sekély vizű öble miatt kisgyermekes családok kedvelt fürdőhelye. Közvetlen közelében ingyenes parkolásra van lehetőség.

**Bélatelepi strand:** Fonyód legpatinásabb, sajátos hangulatú fürdőhelye, neve mára fogalommá vált. A déli part strandoktól eltérő partközeli mély vize kiválóan alkalmas úszásra és különböző vízi sportok (evezés, vitorlázás, szörfözés) gyakorlására.

**Árpád parti strand:**

A Balaton leghosszabb ingyenes szabad strandja, melynek hossza elnyúló partvonala estére a romantikára vágyók kedvelt korzójává vált.

**Kutyás fürdető hely:**

10 474 m2 szabad Balaton parti terület gazdiknak és kutyáiknak. Működés a kutyabarát strand etikett szerint. A fürdető helytől 500 méterre megtalálható: kikötő, vasútállomás, büfék és éttermek. A környéken kutyabarát szálláshelyek és éttermek várják a négylábúakkal érkezőket. Városi séták és látnivalók- nem csak gazdiknak.